Diari Oficial de la Generalitat Valenciana


Sumari del DOGV 6531, del 30-05-2011 (2011/6032)

RESOLUCIÓ del 19 de maig de 2011, de la Direcció General d'Universitat i Estudis Superiors, de la Conselleria d'Educació, per la qual es fa públic l'Acord de la Comissió Gestora dels Processos d'Accés i Preinscripció en les universitats públiques del sistema universitari valencià, sobre l'establiment de la prova de competència lingüística per a l'accés a les universitats públiques de la Comunitat Valenciana dels estudiants de sistemes educatius a què és d'aplicació l'article 38.5 de la Llei Orgànica 2/2006, de 3 de maig, d'Educació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6531

Data del DOGV
:   30-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6032


Data del document
:   19-05-2011

Organisme emissor
:   Conselleria d'Educació

Tipus de document
:   Resolució

Descriptors 

:   * estudiant estranger
    * legislació
    * estudiant
    * ensenyament superior
    * accés a l'educació
    * examen
    * universitat

RESOLUCIÓ del 19 de maig de 2011, de la Direcció General d'Universitat i Estudis Superiors, de la Conselleria d'Educació, per la qual es fa públic l'Acord de la Comissió Gestora dels Processos d'Accés i Preinscripció en les universitats públiques del sistema universitari valencià, sobre l'establiment de la prova de competència lingüística per a l'accés a les universitats públiques de la Comunitat Valenciana dels estudiants de sistemes educatius a què és d'aplicació l'article 38.5 de la Llei Orgànica 2/2006, de 3 de maig, d'Educació. [2011/6032]  
L'article 38.5 de la Llei Orgànica 2/2006, de 3 de maig d'Educació, establix que podran accedir a les universitats espanyoles, sense necessitat de realitzar la prova d'accés, els alumnes procedents de sistemes educatius d'estats membres de la Unió Europea o els d'altres estats amb què s'hagen subscrit acords internacionals aplicables a este respecte, en règim de reciprocitat, sempre que els dits alumnes complisquen els requisits acadèmics exigits en els seus sistemes educatius per a accedir a les seues universitats.  
Per mitjà de l'Orde EDU/1161/2010, de 4 de maig, s'establix el procediment per a l'accés a la universitat espanyola dels estudiants procedents de sistemes educatius a què és d'aplicació l'article 38.5 de la Llei Orgànica 2/2006, de 3 de maig, d'Educació, i en l'article 3, apartat 2, establix que «els estudiants hauran de posseir un adequat coneixement de la llengua en què s'impartisquen les ensenyances de grau. A este efecte, les universitats podran establir proves que acrediten la dita competència lingüística».  
En virtut d'això, segons el que disposa l'esmentada disposició, i vist l'Acord de la Comissió Gestora dels Processos d'Accés i Preinscripció en les Universitats Públiques del Sistema Universitari Valencià, de 18 de maig de 2011, resolc:  
  
Primer  
Fer públic l'Acord de la Comissió Gestora dels Processos d'Accés i Prescripció en les Universitats Públiques del Sistema Universitari Valencià, pel qual s'aprova en les universitats públiques de la Comunitat Valenciana la prova de competència lingüística com a requisit necessari per a l'accés a les ensenyances conduents a títols universitaris oficials.  
  
  
Segon  
La prova serà aplicable a aquells estudiants procedents de sistemes educatius d'Estats membres de la Unió Europea o d'altres Estats amb què s'haja subscrit acords internacionals aplicables a este respecte, en règim de reciprocitat en matèria d'accés a la universitat, sempre que complisquen els requisits acadèmics exigits en els seus sistemes educatius per a accedir a les seues universitats, arreplegats en l'annex I de l'esmentada Orde EDU/1161/2010, de 4 de maig, i que s'arrepleguen com annex I de la present resolució.  
  
Tercer  
Les ensenyances condicionades a la celebració de la dita prova, el termini de matrícula, dies de realització de les proves, horaris, lloc de celebració i la resta de requisits i condicions seran determinades per cada una de les universitats públiques de la Comunitat Valenciana que ho estimen convenient, amb la suficient antelació.   
  
Quart  
Estaran exempts de la realització de les dites proves:  
1. Alumnes espanyols, o nacionals de països la llengua oficial dels quals siga l'espanyol, que siguen estudiants del Batxillerat Internacional a Espanya, o de centres estrangers en territori espanyol, o de seccions espanyoles en l'exterior, o de les escoles europees.  
2. Els estudiants que es troben en possessió del Diploma d'Espanyol com a llengua estrangera de l'Institut Cervantes (Nivell B2).  
3. Aquells alumnes que hagen superat les proves de competència lingüística en alguna universitat situada en territori nacional.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) Recurs de reposició davant de la Comissió Gestora dels Processos d'Accés i Preinscripció, en el termini d'un mes a comptar de l'endemà de ser publicada.  
b) Recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 19 de maig de 2011.- El director general d'Universitat i Estudis Superiors: Jesús Marí Farinós.  
  
  
ANNEX I  
  
Alemanya  
Andorra  
Àustria  
Bèlgica  
Bulgària  
Dinamarca  
Eslovàquia  
Eslovènia  
Estònia  
Finlàndia  
França  
Grècia  
Hongria  
Irlanda  
Islàndia  
Itàlia  
Letònia  
Liechtenstein  
Lituània  
Luxemburg  
Malta  
Noruega  
Països Baixos  
Polònia  
Portugal  
Regne Unit  
República Txeca  
Romania  
Suècia  
Suïssa  
Xina  
Xipre